Datasets:
MrBinit
/
Nepali-Language-Text

Dataset card Data Studio Files
xet
Community
1
text
stringlengths
2
914
कान्तिपुर संवाददाता
नेपाल कम्युनिष्ट पार्टी (एमाले)ले केन्द्रीय सचिवालयको बैठक बोलाएको छ । एमाले केन्द्रीय कार्यालयका सचिव डा भीष्म अधिकारीले यही चैत ४ गते सचिवालय बैठक बोलाइएको जानकारी दिए ।
वस्तुको प्रकृतिअनुसार भन्सार वर्गीकरणको व्यवस्था गर्नुपर्नेमा जोड
कान्तिपुर संवाददाता
भन्सारका समस्या कम गर्न बजार अनुगमन र आयकरको मापदण्डलाई दरिलो बनाउन जरुरी भन्सारमा वस्तुको वर्गीकरण वस्तुको प्रकृतिअनुसार गर्नुपर्नेमा सरोकारवालाहरूले जोड दिएका छन्।
नेकपा एसले सार्वजनिक गर्‍यो आन्दोलनका कार्यक्रम
कान्तिपुर संवाददाता
नेकपा एसले जनसरोकारका सवालमा चैत २ गते ६ सम्म मातहतका कमिटीहरूमा छलफल गर्ने भएको छ । आन्दोलन राजनीतिलाई सत्ताको खेल वा आगामी निर्वाचनको जोड घटाउबाट मुक्त गर्न थालिएको आन्दोलन भएको पार्टीका महासचिव घनश्याम भूसालले बताए ।
सरकारको आम्दानीभन्दा खर्च बढी, आठ महिनामा २३ प्रतिशत मात्र विकास खर्च
कान्तिपुर संवाददाता
चालु आर्थिक वर्ष २०८१/८२ को दोस्रो चौमासिकसम्म सरकारको आम्दानीभन्दा खर्च बढी देखिएको छ । महालेखा नियन्त्रक कार्यालयको तथ्यांकअनुसार गत फागुन मसान्तसम्ममा सरकारले सात खर्ब ३८ अर्ब ८२ करोड १३ लाख रुपैयाँ आम्दानी गर्दा आठ खर्ब ३९ अर्ब ३५ करोड ६० लाख रुपैयाँ खर्च भएको छ ।
जलवायु परिवर्तनले नेपाली जनतालाई गम्भीर असर गरेको छ : वनमन्त्री शाही
कान्तिपुर संवाददाता
वन तथा वातावरणमन्त्री ऐनबहादुर शाही ठकुरीले जलवायु परिवर्तनले गर्दा नेपालको विविध भौगोलिक क्षेत्रमा बसोबास गर्ने जनतालाई फरक–फरक जनतालाई गम्भीर असर परेको बताएका छन् ।
नेपाल ‘ग्रे लिस्ट’ मा पर्नुका कारण यी पनि : सहकारीको अनियमितता र गैससको अपारदर्शिता
मातृका दाहाल
सम्पत्ति शुद्धीकरणसम्बन्धी अपराध नियन्त्रणका लागि संरचनागत व्यवस्था गरिएको लामो समय भइसक्दा तिनको प्रभावकारी कार्यान्वयनमा सरकार उदासीन देखिँदै आएको छ । सम्पत्ति शुद्धीकरणविरुद्ध नेपालले अन्तर्राष्ट्रिय मञ्चमा गरेको प्रतिबद्धताअनुसार पनि सरकारले काम गर्न सकेको छैन ।
बजेट अभावले रोकियो गैंडा गणना
रासस
हरेक पाँच वर्षमा हुँदै आएको गैंडा गणना आर्थिक अभावका कारण यो वर्ष नहुने भएको छ ।
समाजवादी मोर्चा बैठक : शनिबार बुद्धिजीवीसँग छलफल, चैत १५ मा विरोध प्रदर्शन गर्ने
कान्तिपुर संवाददाता
समाजवादी मोर्चाले पछिल्लो समय भइरहेका प्रतिगामी कदमहरूलाई असफल बनाउन बुद्धिजीवी र नागरिक समाजसँग शनिबार अन्तरक्रिया गर्ने भएको छ। शुक्रबार नेकपा (एकीकृत समाजवादी) को कार्यालय आलोकनगरमा बसेको मोर्चाको बैठकले यस्तो निर्णय गरेको हो।
पूर्वविशिष्टलाई अहिले दिइएको सुविधा नै घटाउन आवश्यक छ : कोइराला
कान्तिपुर संवाददाता
नेपाली कांग्रेसका नेता शेखर कोइरालाले राज्यका पूर्वविशिष्ट पदाधिकारीहरूलाई सरकारले आजीवन सुविधा दिने गरी कानुन बनाउन लागेकोमा आक्रोस व्यक्त गरेका छन् । उनले पूर्वविशिष्टलाई अहिले दिइएको सुविधा नै घटाउन आवश्यक रहेको बताए ।
सगरमाथा चढ्ने बाटो बनाउन ‘आइसफल डाक्टर’ आधारशिविरतिर
भानुभक्त निरौला
हिमाल आरोहणको मुख्य सिजन वसन्त ऋतु सुरु भएसँगै सगरमाथा चढ्ने बाटो बनाउन ‘आइसफल डाक्टर’को टोली आधार शिविरतर्फ प्रस्थान गरेको छ । बाटो बनाउने जिम्मा पाएको सगरमाथा प्रदूषण नियन्त्रण समिति (एसपीसीसी)ले खुम्बु आइसफल मार्ग निर्माण तथा मर्मत गर्न टोली सगरमाथा आधार शिविर पठाएको हो ।
साहित्यकार लीलबहादुर क्षेत्रीको निधन
कान्तिपुर संवाददाता
नेपाली भाषाका उपन्यासकार तथा पद्मश्री सम्मानबाट विभूषित साहित्यकार लीलबहादुर क्षेत्रीको बिहीबार राति साढे १० बजे गुवाहाटीस्थित घरमा निधन भएको छ ।
आज तराईका जिल्लाहरूमा होली मनाइँदै
कान्तिपुर संवाददाता
रङहरूको पर्व होली आज तराईका जिल्लाहरूमा हर्षोल्लासपूर्वक मनाइँदै छ। हिमाली एवं पहाडी जिल्लामा होली (फागुपूर्णिमा) मनाइएको भोलिपल्ट तराईका जिल्लामा होली मनाउने परम्पराअनुसार आज यस क्षेत्रमा होली मनाउन लागिएको हो।
मौसम पूर्वानुमान : पहाडमा मेघगर्जन र चट्याङसहित वर्षा, हिमाली क्षेत्रमा हिमपातको सम्भावना
कान्तिपुर संवाददाता
पश्चिमी वायुको साथै स्थानीय वायुको आंशिक प्रभावका कारण आज सुदूरपश्चिम प्रदेशलगायत देशका पहाडी भू–भागमा आंशिकदेखि साधारणतया बदली हुने भएको छ।
पूर्वविशिष्टलाई आजीवन सुविधा दिने कानुन बनाउँदै सरकार
मातृका दाहाल
विकास निर्माण र सार्वजनिक सेवा प्रवाह प्रभावकारी बनाउन नसकेको भनेर आलोचना भइरहेकै बेला सरकार भने पूर्वविशिष्ट पदाधिकारीलाई राज्य ढुकुटीबाट ‘कुस्त सुविधा’ दिने कानुन बनाउन अग्रसर भएको छ । पूर्वराष्ट्रपति, पूर्वउपराष्ट्रपति, पूर्वप्रधानमन्त्री, मन्त्रिपरिषद्का पूर्वअध्यक्ष, पूर्वसभामुख र राष्ट्रिय सभाका पूर्वअध्यक्षलाई आजीवन मासिक भत्ता, घर भाडा/घर मर्मत खर्च, सवारीसाधन, सचिवालयमा कर्मचारी र सहयोगी राख्नेसहितका आजीवन सुविधा दिने गरी कानुनको मस्यौदा बनाउँदै छ ।
विदेशी पर्यटकलाई अढाई गुणा बढी हवाई भाडा, सर्वोच्चको प्रश्न
सुरज कुँवर
सर्वोच्च अदालतले विदेशी नागरिकका लागि फरक हवाई भाडा दर लागू गरेको सम्बन्धमा कारण देखाउ आदेश जारी गरेको छ । फरक भाडा दरका कारण समग्र पर्यटन क्षेत्रबारे विश्वभरमै नराम्रो सन्देश गएको भन्दै पर्यटन व्यवसायीले त्यसलाई हटाउन माग गर्दै आएका छन् ।
पुरुष फुटबलमा महिला प्रशिक्षक
हिमेश
चन्द्रा भण्डारीले चालेको एउटा सानो पाइला । तर तिनलाई थाहा नहुन सक्छ, नेपाली फुटबलमा यसको महत्त्व कति धेरै हुने हो भनेर । नेपालमै मात्र कहाँ हो र ? विश्व फुटबलमै प्रशिक्षकमा पुरुषको दबदबा छ । पुरुष फुटबलमा महिला प्रशिक्षक ? यो त सोच्नै गाह्रो कुरा भयो । चन्द्राले यही काम गरेकी छन् । पुरुष फुटबलमा चन्द्राले एक प्रकारले हस्तक्षेप गरेकी छन् र यो असाध्यै सुखद छ । सहिद स्मारक लिग ‘बी’ डिभिजनमा ब्वाइज युनियनको प्रशिक्षक हुन्, चन्द्रा ।
अब विधेयकको अग्रिम सूची संसद्लाई बुझाउनुपर्ने
राजेश मिश्र
सरकारलाई विधेयकको सूची अग्रिम रूपमै संघीय संसद्‌मा पठाउनुपर्ने भएको छ । एक वर्षभरि पारित गराइनुपर्ने विधेयक प्राथमिकता निर्धारणसहित कार्यतालिका बनाएर प्रत्येक वर्ष असारभित्र संसद्लाई उपलब्ध गराउनुपर्ने भएको हो ।
विद्यालयको खाजामा विद्यार्थीले फलाएको च्याउ
हरिराम उप्रेती
सहिद लखन गाउँपालिका–६ स्थित हिमालय माध्यमिक विद्यालयले दिउँसोको खाजामा च्याउ खुवाउँछ । त्यो च्याउ विद्यार्थीकै सहभागितामा विद्यालयमै उत्पादन गरिन्छ ।
फाल्गुन २९, २०८१
मकुना मरेपछि सौराहामा 'गोविन्दे'को 'राज'
रमेशकुमार पौडेल
दाह्रा नहुने जंगली भाले हात्ती मकुना सौराहाको टोलटोलमा छिर्दा कुनै दु:खद घटना हुने डर थिएन । मान्छेलाई आक्रमण नगरेको उक्त हात्ती माघ २३ मा जंगलभित्र निकुञ्ज कर्मचारीले चलाएको गोली लागेर मर्‍यो । मकुनाको मृत्युपछि पनि सौराहामा जंगली भाले हात्तीको डर कायमै छ । यो साता जंगली हात्तीले आक्रमण गर्दा सौराहामा एक जनाको मृत्यु भएको छ ।
न्यून ‘भिजिबिलिटी’का कारण एक सातादेखि उडान प्रभावित
कान्तिपुर संवाददाता
एयर अरेबियाको जहाजले आज दिउँसो १ बजेर ५ मिनेटमा काठमाडौँस्थित त्रिभुवन अन्तर्राष्ट्रिय विमानस्थलमा अवतरण गर्नै लाग्दा ‘मिस एप्रोच ओभरसुट’ भयो । काठमाडौँ विमानस्थलमा एप्रोच लिएको उक्त जहाजले अवतरण हुनै लाग्दा नरेफाँटमाथिबाट एक्कासी ओभरसुट गर्‍यो ।
सर्वोच्चको प्रश्न : आन्तरिक उडानको भाडादर किन डलरमा ?
सुरज कुँवर
तत्कालीन शाही नेपाल वायुसेवा निगमले २०२७ सालमा माउन्टेन फ्लाइटबाट सुरु गरेको ‘डलर’ हवाई भाडामा प्रश्न उठाउँदै सर्वोच्च अदालतले लिखित जवाफ मागेको छ । आन्तरिक उडानमा रहेका ९ वटा वायुसेवा कम्पनीले स्वदेशी र विदेशी नागरिकका लागि दुई प्रकारका भाडादर लागू गरेका छन् । वायुसेवा कम्पनीले नेपाली नागरिकलाई लिने हवाई भाडाको तुलनामा विदेशीले सयदेखि २ सय ४० प्रतिशतसम्म महँगो मूल्य तिर्नुपर्छ ।
महिना दिनदेखि अलपत्र ‘यमगज’
शिव पुरी
रौतहटको चन्द्रनिगाहपुर चोकबाट करिब २ किलोमिटर उत्तर लागेपछि आदर्श सामुदायिक वनको नर्सरी आउँछ। यही नर्सरी छेउमा पर्सा राष्ट्रिय निकुञ्जबाट डुल्दै आएको हात्ती ‘यमगज’ अलपत्र छ। ऊ राम्रोसँग हिँड्न सक्दैन। घाइते छ।
आज उल्लासपूर्वक होली पर्व मनाइँदै
कान्तिपुर संवाददाता
रङहरूको उत्सव होली पर्व आज (बिहीबार) पहाडमा उल्लासपूर्वक मनाइँदै छ । पहाडमा मनाइएको भोलिपल्ट तराईमा होली मनाउने चलन छ । एक अर्कामा अबीर दलेर होली पर्व मनाइन्छ ।
नेपालका १२५ भाषाको लेखन सहजताका लागि अब एउटै ‘फन्ट’
रासस
नेपालमा बोलिने १२५ भाषाका लागि साझा लेखन पद्धति निर्माण गर्ने उद्देश्यले एउटै ‘फन्ट’ निर्माण गरिएको छ । नेपाल प्रज्ञा प्रतिष्ठाले गठन गरेको नेपालका भाषाको साझा लेखन पद्धतिको विकास अध्ययन कार्यदल र आवरण प्रकाशनबीचको सहमतिअनुसार फन्ट निर्माण गरिएको हो ।
जनमत र उन्मुक्ति पार्टीबीच एकता तयारी
गंगा बीसी
मधेश र पश्चिम तराईमा गत आम निर्वाचनबाट उदाएका जनमत र नागरिक उन्मुक्ति पार्टी एकताका लागि अन्तिम गृहकार्यमा जुटेका छन् । दुवै दलका नेताले आगामी निर्वाचनमा तराई–मधेशमा पहिचानवादीको ‘निर्णायक’ शक्ति बन्ने लक्ष्यका साथ छिट्टै पार्टी एकता गर्ने जनाएका हुन् ।
अग्रिम जमानतको व्यवस्था गर्ने कानुन ल्याउँछौं: कानुनमन्त्री चौरसिया
कान्तिपुर संवाददाता
सरकारले अग्रिम जमानतको व्यवस्था गर्ने कानुन तयार गर्न लागेको कानुन, न्याय तथा संसदीय मामिलामन्त्री अजयकुमार चौरसियाले बताएका छन् । कुन–कुन मुद्दामा अग्रिम जमानत लिने व्यवस्था गर्ने हो, त्यस विषयमा छलफल भइरहेको उनको भनाइ छ । यो कानुनले विशेषगरी उद्योगी व्यवसायीले राहत पाउने उनले जनाए ।
न्यायालयको मुद्दा फर्स्योट ११ प्रतिशत वृद्धि
घनश्याम खड्का
न्यायालयमा मुद्दा फर्स्योटको दर आर्थिक वर्ष २०८०/८१ मा ११.३६ प्रतिशतले बढेर ५८.२४ प्रतिशत पुगेको छ । सर्वोच्च र मातहतका अदालत तथा न्यायाधिकरणमा नयाँ र पुराना गरी ३ लाख ८८ हजार ३ सय ५७ मुद्दा रहेकामा २ लाख २६ हजार १ सय ८५ मुद्दा फर्स्योट गरिएका हुन् ।
कफीमा कला बनाउने प्रतिस्पर्धा
रमेशकुमार पौडेल
कफीको मगमा कलात्मक सिर्जना गर्दै गरेका बारिस्टा । किसान, व्यवसायी अनि कफी सप सञ्चालकको जमघट । नारायणगढमा बुधबारदेखि सुरु भएको ‘चितवन लाटे आर्ट प्रतियोगिता’को दृश्य हो, यो । नारायणगढको कफी ओ क्लक प्रालि र भरतपुरको हिमालयन चियाले संयुक्त रूपमा आयोजना गरेको प्रतियोगितामा देशभरका ४६ बारिस्टा सहभागी छन् ।
अमेरिकी अनुदानका साढे ४५ अर्बका ३४ कार्यक्रम रद्द
यज्ञ बञ्जाडे , बुद्धिसागर मरासिनी
नेपालमा अमेरिकी अनुदानमा सञ्चालित ३४ कार्यक्रम खारेज भएका छन् । यससँगै अमेरिकी सहयोग नियोग (यूएसएआईडी) अन्तर्गत नेपालमा सञ्चालित ३२ करोड ४९ लाख २९ हजार ५ सय १६ अमेरिकी डलर (बुधबारको विनमय दरअनुसार ४५ अर्ब ४३ करोड रुपैयाँ) का यी कार्यक्रम खारेज भएको अमेरिकी विदेशमन्त्री मार्को रुबियोले घोषणा गरेका छन् ।
फाल्गुन २८, २०८१
पहिचानको मुद्दा बोकेर जनमत र उन्मुक्तिबीच पार्टी एकताको तयारी
गंगा बीसी
गत आमनिर्वाचनमा मधेश र पश्चिम तराईमा उदाएका नयाँ राजनीतिक शक्ति जनमत र नागरिक उन्मुक्तिबीच एकता हुने करिब निश्चित भएको छ । मधेश केन्द्रित दलबीच सहकार्यको प्रयास भइरहेका बेला मधेश र पश्चिम तराईबाट प्रतिनिधित्व गर्ने जनमत र उन्मुक्तिबीच एकता हुन लागेको हो ।
कर्मचारीको राजनीतिक सम्बन्ध तोड्न 'कुलिङ पिरियड' राख्नुपर्छ
कान्तिपुर संवाददाता
प्रशासनका जानकार एवं पूर्व प्रशासक काशीराज दाहाल अवकाशलगत्तै कर्मचारीहरू संवैधानिक र राजनीतिक नियुक्ति दिँदा स्वार्थको खेल हुने विषयमा स्पष्ट देखिन्छन्। उनकै नेतृत्वमा गठन भएको प्रशासनिक सुधार सुझाव समितिले दस वर्ष अघिनै दुई वर्षभन्दा बढी ‘कुलिङ पिरियड’ हुनुपर्ने सुझाव सरकारलाई दिएको थियो।
उपत्यकासहित ठाउँठाउँमा वर्षा
रासस
काठमाडौं उपत्यकासहित अहिले देशका विभिन्न क्षेत्रमा वर्षा भइरहेको छ ।
विपिन जोशीको रिहाइको पहल गरिदिन इजिप्टका राष्ट्रपतिलाई प्रधानमन्त्रीको आग्रह
कान्तिपुर संवाददाता
प्रधानमन्त्री केपी शर्मा ओलीले इजिप्टका राष्ट्रपति अब्देल फतेह अल–सिसीसँग बुधबार साँझ टेलिफोन संवाद गरी हमासद्वारा बन्धक बनाइएका नेपाली विद्यार्थी विपिन जोशीको रिहाइका लागि थप पहल गरिदिन आग्रह गरेका छन् ।